钦定古今图书集成/理学汇编/学行典/第253卷 > 吴士孔
## 钦定古今图书集成/理学汇编/学行典/第253卷 > 吴士孔

按《饶州府志》：“吴士孔，字淑尼，鄱阳立德乡人。少有大
志，治产不求盈馀，轻财好施，为乡邻谋缓急，恒至饔
飧弗给，而处之泰然。里有忿争者，以其公平，常就之
论曲直，解息多方，或以杯酒释之。自是终孔之世，一
乡无终讼于公庭者。丁亥奇荒，无厚积，所有尽散以
救人之困，力不能继，忧戚无以自容，里人感泣，舆论”
高其义。两庠生公举乡宾，卒年八十三。